Soek resultate: Inspirerend
Sy geheime kind
Lee Tobin McClain, Grootdruk, Inspirerend
Vasgesneeu op die plaas waar sy haar vriende se huis oppas en tydelik na die hondeskuiling omsien, kan Fern Easton nie die aantreklike vreemdeling wegjaag wat gedurende die sneeustorm daar opdaag nie. Wie is hierdie geheimsinnige man wat net so handig is met rondloperhonde as wat hy haar vierjarige pleegdogtertjie hanteer?
Carlo Camden het teruggekom Rescue River, Ohio, toe om 'n pa te wees vir 'n dogtertjie van wie se bestaan hy nooit geweet het nie. Maar hy het nie verwag om klein Mercedes so gou raak te loop nie. Wat nog te sê om so baie van die toegewyde skoonheid te hou wat baie graag die kind se ma wil wees. Carlo se verrassende tuiskoms gaan alles daaroor om dinge te verander. Maar hy het dalk nou ook sy droomvrou gevind....
Die held se liefling
Cheryl Wyatt, Grootdruk, Inspirerend
Militêre bevelvoerder Jack Sullenberger is gewoond daaraan om probleme op te los. Maar toe sy pa in sy geliefde diner 'n beroerte kry, is dit Olivia Abbott, 'n kelnerin en mediese noodhulpstudent, wat hom te hulp snel. Jack haas hom huis toe om na sy pa om te sien en die besigheid oor te neem, maar hy loop hom trompop in Olivia se sterk opinies vas.Die staalharde soldaat en die kelnerin kan nie saamstem oor wat die beste vir die restaurant is nie. En toe Jack iets sien wat sy toenemende vertroue in Olivia skok, word die onbetwisbare aangetrokkenheid tussen hulle getoets.
'n Alaska Troue
Bella Calhoune, Grootdruk, Inspirerend
Verslaggewer Grace Corbett kom op 'n unieke storie af wat sy eenvoudig moet opvolg. Die stadsmeisie verhuis na Love, in Alaska waar die burgemeester se "Operasie Love" vroue van oor die hele land aan aantreklike Alaska-mans voorstel. Grace gee voor sy is ook een van die vroue op soek na romanse, en haar taak word aansiènlik makliker toe die aantreklike sheriff Boone Prestcotte haar hart steel. Hoewel Grace haarself belowe het sy sal nooit weer verlief nie smelt haar hart in die koue en pragtige Alaska vir Boone. Maar om die dienaar van die gereg se hart te wen, moet sy met die hele mandjie patats uitkom